‘Dit was net bloed’ in Vaal-aanval | Die nuwe Suid-Afrika
« Anatomie van ‘n plaasaanval: Die verhaal van die Boshoffs
Afrikaner boeren in de steek gelaten »
This entry was posted on 7 February, 2010 at 6:50 am and is filed under Uncategorized .	You can follow any responses to this entry through the RSS 2.0 feed. kontreigereg | huiskok
Tag Archives: kontreigereg
heerlike pammerige poenerige kontreipiekel
Die filosoof Marthinus Versveld sou baie gelukkig gewees het met hierdie pampoenpiekel. Hy’t immers geskryf dat pampoen so ‘n mooi woord is – ‘dis so pammerig en poenerig! ‘
Die lekker pampoenpiekel is deel van die Durbanville Wynvallei se kontreigereg. Roxane het die foto geneem in Ladine Louw van Diemersdal se kombuis.
Pampoen was ook die deel van die inspirasie agter die Durbanville Wynvallei se nuwe inisiatief om die streek se terroir na die tafel te bring met ’n kontreigereg wat die unieke karakter van die streek weerspieël. Die gereg – lamsosaties met risotto-styl pampoen-stampkoring, komynsous en pampoenpiekel – is pas bekend gestel.
Die gereg is ’n geurige herinnering aan die feit dat hier al eeue lank geboer word, terwyl aromatiese kaneel, komyn en kerrie erkenning gee aan die verre verlede toe die Kaap van Goeie Hoop deel van die Speseryroete was.
Die pampoenpiekel herinner aan die dae toe Durbanville nog bekend was as Pampoenkraal – ’n buitepos van die Nederlandse Oos-Indiese Kompanjie was waar vars vleis en ander plaasprodukte met die plaaslike inwoners geruil is. Pampoenkraal is eers in 1836 hernoem na D’Urban, en in 1886 na Durbanville – om enige verwarring met die stad Durban uit te skakel.)
Die piekel word bedien as deel van die Durbanville Wynvallei se kontreigereg van lamsosaties, koringrisotto en komynsous. Die piekel is ook heerlik saam met enigiets, van braaivleis en Sondagboud tot koue vleise en kaas. En ook die Kersfeesham.
Die piekel is dadelik reg om ge-eet te word, maar sal ook ‘n maand lank in die yskas hou.
Maak 1 groot fles of 2 kleiner flessies
800 g pampoen (botterskorsie kan ook gebruik word)
5 cm vars gemmer, geskil en gekap
1 brandrissie, gehalveer met sade behou
5 mℓ fyn koljander
5ml fyn komyn
10 mℓ bruin mosterdsade
2 kardemom peule
10 mℓ borrie
Groot knippie sout
25 mℓ mielieblom
300 mℓ wit druiweasyn of appelasyn
Skil die pampoen en sny in 1,5 cm blokkies. Kook die blokkies in kokende water tot vurkgaar. Dit moet steeds ferm wees om hul vorm te behou. Dreineer.
Braai die uie, rissie en gemmer tot sag en die uie glaserig is, maar nie bruin is nie. Gooi die fyn koljander, steranys, mosterdsade, kardemom, borrie en sout by en braai 1 minuut.
Strooi die mielieblom oor, roer deur en voeg dan die suiker by. Roer die asyn geleidelik by. Laat stadig kook tot die sous verdik het (sowat 6 minute). Roer die gaar pampoenblokkies liggies by tot goed deurwarm.
Skep die piekel in warm, gesteriliseerde flesse en bedek. Laat afkoel en plaas in yskas.
Durbanville Wynvallei se eie kostaal
Probeer gerus die Durbanville-wynvallei se spesialiteitsgereg by die volgende restaurante:
Bon Amis Cafe & Deli by Bloemendal
Durbanville Hills Eatery, Durbanville Hills
The Manor House-restaurant, Meerendal
Tables @ Nitidia, Nitida-wynlandgoed
Die kontreigereg sal op spyskaarte pryk teen R65 vir ’n voorgeregporsie en R120 vir ’n hoofgereg. (’n Groente-opsie sal ook beskikbaar wees vir vegetariërs).
Die kontreigereg sal ook by die Fees van die Druif en ander wynfeeste voorgesit word by al die plase wat lid is van die Durbanville Wynvereniging: Nitida, Meerendal, Hillcrest, Klein Roosboom, Groot Phesantekraal, Durbanville Hills, Diemersdal, De Grendel, D’Aria, Bloemendal en Altydgedacht.
Vir inligting besoek www.durbanvillewine.co.za of e-pos info@durbanvillewine.co.za
Tags: durbanville, errieda, huiskok, kerrie, kontreigereg, mosterdsade, pampoen, piekel, rsg, speserye